Er der risiko for, at jeg går i overgangsalder tidligere?
Nej.
da
Hvad får jeg ud af at være ægdonor?
Du skal gøre det, fordi du har et stort hjerte og har lyst til at hjælpe andre. Jf. gældende lov, må vi udbetale en godtgørelse på 7000 kr. pr. ægdonation.
da
Hvad kommer det mig ved?
Der er mange par på venteliste for at blive ægdonor i Danmark, men desværre kun relativt få ægdonorer. Derfor må par i ægdonationsbehandling ofte forholde sig til en ventetid på op til flere år. Her kan du gøre en forskel ved at melde dig som ægdonor eller blot udbrede kendskabet i din omgangskreds.
da
Hvad med p-piller?
Du starter hormonstimulationen i p-pille-pausen og kan genoptage p-pillerne på den blødning, der starter 10-12 dage efter ægudtagningen. Det er nødvendigt at bruge kondom som prævention i ca. 1 uge omkring ægudtagningen.
da
Kan jeg blive steril af at være ægdonor?
Nej, der er ingen følgevirkninger ved at være ægdonor.
da
Nedsætter ægdonation mine egne muligheder for at blive gravid?
Nej, ægdonation påvirker ikke antallet af æg i dine æggestokke. Fra fødslen har du omkring 2 mio. ægceller i æggestokkene. Fra puberteten og frem modnes ét æg hver måned; de andre går til grunde. Ved ægdonation modnes der  ved hjælp af hormonstimulation, flere end ét æg, og det er disse som doneres. Når hormonstimulationen stopper, bliver din menstruation normal igen.
da
Om behandlingen?
Ønsker du at donere æg, skal du efter en grundig information i gang med en mild hormonbehandling. Behandlingen varer ca. 10 dage og stimulerer dine æggestokke til at producere flere end ét modent æg, som en kvinde normalt danner pr. måned. Medicinen tages som en daglig indsprøjtning og indeholder de samme hormoner, som du i forvejen producerer for at lave æg. Du skal løbende scannes for at sikre, at medicineringen er korrekt. Når æggene er modnet, udtages de fra dine æggestokke. Det foregår med en nål, der føres gennem skedevæggen ud til æggestokkene. Det er et relativt simpelt, smertefrit og hurtigt indgreb, som hos de fleste er forbundet med minimal smerte og ubehag.
da
Risici?
Hormonstimulation ved ægdonation kan give bivirkninger i form af let hovedpine, træthed eller/og let ømhed i underlivet. I yderst sjældne tilfælde ses blødning eller infektion efter ægudtagning.
da
Skal jeg have min spiral taget ud, før jeg kan donere æg?
Nej, du kan få hormoner og gennemføre donationen med både kobberspiral og hormonspiral.
da
Ægdonation – hvad er det?
Nogle kvinder producerer ikke æg, der kan befrugtes og føre til en graviditet. Det kan f.eks. skyldes arvelige fejl i kvindens æg, skader på æggestokkene efter medicinsk- eller strålebehandling eller for tidlig overgangsalder. Disse kvinders eneste mulighed for at opnå graviditet er ved hjælp af ægdonation. Det vil sige: De modtager æg fra en anden kvinde. Ægget befrugtes med deres egen partners sæd, hvorefter ægget sættes op i livmoderen. Chancen for at blive gravid med ægdonation er generelt god, men kun få kender til ægdonation, hvorfor ægdonorer er en mangelvare i dagens Danmark.
da